भास्कर संवाददाता | भीलवाड़ा
भास्कर संवाददाता | भीलवाड़ा
टेक्सटाइलसिटी के सभी एंट्री प्वाइंट, प्रमुख तिराहे चौराहे और संवेदनशील क्षेत्रों में सीसी टीवी कैमरे लगाए जाएंगे। इसके लिए जिला प्रशासन पुलिस ने 188 प्वाइंट निर्धारित किए हैं। इसका सर्वे चल रहा है। कैमरे लगाने, इनकी मॉनीटरिंग, मेंटनेंस की जिम्मेदारी यूआईटी की होगी। इसके लिए कंट्रोल रूम भी बनाया जाएगा। संभागीय आयुक्त हनुमान सहाय मीणा की अध्यक्षता में मंगलवार को कलेक्ट्रेट सभागार में हुई मीटिंग में यह जानकारी कलेक्टर महावीरप्रसाद शर्मा ने दी।
शांति समिति की मीटिंग में आए सभी समाज के प्रतिनिधियों ने जिला प्रशासन की ओर से रात 10 बजे डीजे बंद कराने के निर्णय को अच्छा बताया। उन्होंने पुलिस की ओर से शुरू की गई रात्रि गश्त व्यवस्था को अच्छा बताया। उनका कहना था कि पुलिस दिन में या रात में गश्त करते समय आम लोगों को परेशान नहीं करे। बाकी व्यवस्था अच्छी है और यह लागू रहनी चाहिए। इससे लोगों में विश्वास लौट रहा है। शांति समिति की मीटिंग से पहले जिलास्तरीय अधिकारियों की मीटिंग में संभागीय आयुक्त मीणा ने सभी विभाग के कार्यों एवं योजनाओं की समीक्षा की। इसके बाद संभागीय आयुक्त ने कलेक्टर कार्यालय, कलेक्ट्रेट कैंपस, जिला परिषद, जिला कोषाधिकारी कार्यालय जिला जेल का निरीक्षण भी किया।
धार्मिकस्थलों का होना चाहिए सर्वे
भाजपाजिलाध्यक्ष दामोदर अग्रवाल ने कहा कि शहर में धार्मिक स्थलों के नाम पर बार-बार आने वाले अतिक्रमण की समस्या के समाधान के लिए सभी स्थलों की वर्तमान स्टेटस रिपोर्ट बननी चाहिए। इससे भविष्य में कभी भी अतिक्रमण की समस्या नहीं होगी।
मोहल्लासमितियों की मीटिंग होनी चाहिए
गुडविनमसीह ने कहा कि पहले हर वार्डों में मोहल्ला समितियां होती थी। इनकी हर महीने मीटिंग होती थी। इसमें सभी समुदाय के लोग साथ बैठकर चर्चा करते थे। यह व्यवस्था बंद हो गई है इसलिए इसे वापस शुरू किया जाना चाहिए।
ट्रांसफार्मगड़बड़ी में निगमकर्मियों पर कार्रवाई क्यों नहीं
कलेक्टरमहावीरप्रसाद शर्मा ने बिजली निगम एसई से ट्रांसफार्मरों की गड़बड़ी मामले में पूछा। उन्होंने कहा कि ट्रांसफार्मर स्टोर रूम से ही निकले तो अब तक निगमकर्मियों पर कार्रवाई क्यों नहीं हुई। जवाब में एसई ने कहा कि स्टोर से सही जगह के लिए ही ट्रांसफार्मर रवाना किए थे लेकिन बीच में गड़बड़ी की गई। निगमकर्मियों की मिलीभगत की जांच की जा रही है। गौरतलब है कि ट्रांसफार्मर लगाने में हुई गड़बड़ियों का मामला दैनिक भास्कर ने उजागर किया था।
bho_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva